Riogrande (Bolīvija)

Riogrande () vai Gvapaja (Guapay) ir upe Bolīvijā, Mamores otra garākā pieteka, kas kopā ar augštecēm veido Amazones pietekas Madeiras tālāko augšteci; dažkārt tiek uzskatīta par Mamores vidusteci. Sākas Bolīvijas vidusdaļā Andu austrumu priekškalnēs, satekot Kainei un Sanpedro. Augštecē plūst austrumu virzienā, vēlāk pagriežas ziemeļu un ziemeļrietumu virzienā, plūstot pa Amazones zemieni, kur ieplūst Mamorē 25 km lejpus tās sākuma. Pašas Riograndes garums ir 1438 km, bet kopā ar tās garākajām satekupēm Kaini un Roču — 1715 km. Lielākā pieteka ir Japakani (335 km gara). Upi šķērso vairāki dzelzceļa un autoceļu tilti, kas ved no dienvidiem un austrumiem uz Santakrusu de la Sjerru.

 Atsauces 

 Ārējās saites 

Kategorija:Bolīvijas upes